ΓΡΑΠΤΗ ΕΡΩΤΗΣΗ E-0876/98 υποβολή: Honσrio Novo (GUE/NGL) προς την Επιτροπή (26 Μαρτίου 1998)

Θέμα: Μέτρα ελαχιστοποίησης των περιβαλλοντικών επιπτώσεων των έργων κατασκευής των προσβάσεων στη Γέφυρα του Freixo

Εν συνεχεία της ερώτησής μου 3780/97 ((ΕΕ C 174, 8.6.1998, 126. )), καθώς και άλλων προγενέστερων για το ίδιο ζήτημα, υπενθυμίζω στην Επιτροπή ότι στο πόρισμα της Επιτροπής Αξιολόγησης των Περιβαλλοντικών Επιπτώσεων όσον αφορά την κατασκευή των προσβάσεων στη Γέφυρας Freixo - Carvalhos πριλαμβάνεται και η υποχρέωση του φορέα ανάθεσης του έργου να αγοράσει μια ζώνη γης που συνορεύει με την IP1 και τα σημεία πρόσβασης σ' αυτή και να τα ενσωματώσει στο «Βιολογικό Πάρκο» της Villa Nova de Gaia.

Υπενθυμίζω επίσης ότι φορέας ανάθεσης είναι το Αυτόνομο Συμβούλιο της Εστράδας (ΑΣΕ), όργανο της Πορτογαλικής Κυβέρνησης 7 αυτή είναι και η αρχή η οποία, τελικά, φέρει την τελική ευθύνη συμμόρφωσης με τους όρους των συμπερασμάτων.

Υπενθυμίζω, ομοίως, ότι το «Βιολογικό Πάρκο» ανήκει στο Δήμο της Γκάγια από τον οποίο εξαρτάται διοικητικά και οικονομικά. Ως εκ τούτου, έκπληξη προκαλεί το γεγονός ότι οι πορτογαλικές αρχές πληροφόρησαν την Επιτροπή ότι το ΑΣΕ δεν νομιμοποιείται για την αγορά της γης και ότι «η λύση του προβλήματος θα δοθεί με τη σύναψη μιας συμφωνίας μεταξύ του Βιολογικού Πάρκου και του Δήμου της Γκάγια». Εκ των πραγμάτων, η Πορτογαλική Κυβέρνηση φαίνεται να υποστηρίζει ότι ένας φορέας διαφορετικός από τον φορέα ανάθεσης (Δήμος Γκάγια) είναι υπεύθυνος για την κάλυψη των δαπανών αγοράς των εκτάσεων που συνορεύουν με την IP 1 και τα σημεία πρόσβασης σε αυτή, μολονότι η Επιτροπή Αξιολόγησης εκτιμά ότι η εν λόγω ευθύνη ανήκει στον φορέα ανάθεσης, δηλαδή το ΑΣΕ ή την Πορτογαλική Κυβέρνηση.

Έχοντας υπόψη τα προαναφερθέντα, προτίθεται άραγε η Επιτροπή να διευκρινίσει οριστικά κατά πόσον η Πορτογαλική Κυβέρνηση θα εκπληρώσει την υποχρέωση που έχει αναλάβει για την αγορά της εν λόγω έκτασης, προκειμένου να συμμορφωθεί με το πόρισμα της Επιτροπής Αξιολόγησης των Περιβαλλοντικών Επιπτώσεων και κατά πόσον προτίθεται να αναφέρει ποιο θα είναι το προσωρινό χρονοδιάγραμμα για την εκπλήρωση της εν λόγω υποχρέωσης;

Απάντηση της κας Bjerregaard εξ ονόματος της Επιτροπής (13 Μαΐου 1998)

Αναφερόμενος στις απαντήσεις της Επιτροπής στις γραπτές ερωτήσεις Ε-2127/96 ((ΕΕ C 72 της 7.3.1997 )) και Ε-3780/97, το Αξιότιμο Μέλος του Κοινοβουλίου θέτει, αυτή τη φορά, το ερώτημα του κατά πόσον η πορτογαλική κυβέρνηση θα συμμορφωθεί ή όχι, και σε ποιες προθεσμίες, στην υποχρέωσή της για την αγορά της ζώνης (λωρίδας γης) που πρόσκειται στην κύρια διαδρομή υπ' αριθ. 1 (ΙΡΙ) καθώς και στις αντίστοιχες οδούς προσβάσεως που πρέπει να ενταχθούν στο «Parque Biolσgico» της πόλεως Villa Nova de Gaia. Είναι σκόπιμο, εν προκειμένω, να γνωρίζει το Αξιότιμο Μέλος του Κοινοβουλίου ότι, όπως επισημάνθηκε από την Επιτροπή κατά την τελευταία απάντησή της, οι διαδικασίες απαλλοτριώσεων υπόκεινται αποκλειστικά στις διατάξεις εθνικού δικαίου, και ως εκ τούτου, η Επιτροπή δεν διαθέτει εξουσίες παρέμβασης σε τέτοια ζητήματα.

Στο πλαίσιο αυτό, η Επιτροπή δεν έχει δικαίωμα να κρίνει το γεγονός, ότι σύμφωνα με τις πορτογαλικές αρχές, αφενός, η Junta Autσnoma das Estradas, ο υπεύθυνος για την εκτέλεση του έργου φορέας, δεν είναι εξουσιοδοτημένη να πραγματοποιήσει την απαλλοτρίωση των επίμαχων εκτάσεων και, αφετέρου, η επίλυση του προβλήματος περνά από την επίτευξη συμφωνίας μεταξύ του Parque Biolσgico και των τοπικών αρχών της πόλεως της Villa Nova de Gaia.

Συμμεριζόμενη πάντως την ανησυχία του Αξιότιμου Μέλους του Κοινοβουλίου για την εκτέλεση, εκ μέρους των πορτογαλικών αρχών, των μέτρων που προβλέπονται στην έκθεση της επιτροπής αξιολόγησης της μελέτης περιβαλλοντικών επιπτώσεων, η Επιτροπή ζήτησε πληροφορίες από την Πορτογαλία για την πρόοδο των διαβημάτων που είναι αναγκαία για την αγορά της επίμαχης ζώνης.